《永兴道中遇雨赋寄李果卿明府》
明代·邓云霄

途经九折不胜悲，况值川原暮雨时。野鸟频呼泥滑滑，征人空叹路迟迟。

愁霖旧曲那堪听，叱驭雄心且自持。休向浮云问秦岭，蓝关风雪想如斯。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。